Diari Oficial de la Generalitat Valenciana


Sumari del DOGV 3675, del 27-01-2000 (2000/352)

RESOLUCIÓ d'11 d'octubre de 1999, de la Direcció General de Treball i Seguretat Laboral, per la qual es disposen el registre i la publicació de l'acta de la comissió negociadora de l'acord laboral per a regular les condicions de treball del personal de Foresma, SA, adscrit al Servei d'Extinció d'Incendis Forestals i Altres Actuacions d'Emergència a la Comunitat Valenciana (cod. 8000372).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/352


Data del document
:   11-10-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * lluita contra incendis
    * conveni col·lectiu
    * empresa privada

RESOLUCIÓ d'11 d'octubre de 1999, de la Direcció General de Treball i Seguretat Laboral, per la qual es disposen el registre i la publicació de l'acta de la comissió negociadora de l'acord laboral per a regular les condicions de treball del personal de Foresma, SA, adscrit al Servei d'Extinció d'Incendis Forestals i Altres Actuacions d'Emergència a la Comunitat Valenciana (cod. 8000372). [2000/F352]
  
Vist el text de l'acta de la comissió negociadora de l'acord laboral per a regular les condicions de treball del personal de Foresma, SA, adscrit al Servei d'Extinció d'Incendis Forestals i Altres Actuacions d'Emergència a la Comunitat Valenciana, presentat davant d'aquesta Direcció General de Treball i Seguretat Laboral el dia 28 de setembre de 1999, firmat en data 22 de juliol de 1999, d'una part, per la representació de l'empresa, i, d'una altra, per la dels treballadors, i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i depòsit del text original de l'acord.
  
Segon
  
Disposar-ne la publicació en el Diari Oficial de la Generalitat Valenciana.
  
València, 11 d'octubre de 1999.- El director general de Treball i Seguretat Laboral: Román Ceballos Sancho.
  
«Acta d'acord de la comissió negociadora de l'acord laboral per a regular les condicions de treball del personal de Foresma, SA, adscrit al Servei d'Extinció d'Incendis Forestals i Altres Actuacions d'Emergència a la Comunitat Valenciana
  
Assistents
  
Per la representació de Foresma, SA:
  
Juan Manuel Borrajo Millán
  
Per la representació dels treballadors:
  
Manuel Albalat Pareja
  
Juan Carlos Villanueva Zahonero
  
José Luis García Mataix
  
José Antonio Hervás Vilar
  
Manuel Gómez Muñoz
  
A Sant Joan (Alacant), a les 10.00 hores del dia 22 de juliol de 1999, es reuneixen les persones assenyalades, components de la comissió de seguiment de l'acord laboral per a regular les condicions de treball del personal de Foresma, SA, adscrit al Servei d'Extinció d'Incendis Forestals i Altres Actuacions d'Emergència a la Comunitat Valenciana.
  
Manifesten
  
Que ambdues parts han comprovat la necessitat de desenvolupar l'acord laboral aconseguit el 7 d'agost de 1998 (DOGV de 27 de novembre de 1998), i per a complir les atribucions previstes en l'article 31 del mencionat acord ambdues parts compareixents arriben als següents
  
Acords
  
Primer
  
Aprovar per unanimitat la revisió de les quantitats previstes en l'annex número 3 del text de l'acord laboral anteriorment assenyalat, que seran actualitzades a l'1,8%, amb efectes des de l'1 d'abril de 1999.
  
Segon
  
Acordar per unanimitat l'establiment en 975 pessetes del valor de l'hora extraordinària d'especialista en la taula mencionada en l'apartat precedent.
  
Tercer
  
Acordar per unanimitat l'establiment en 160 del nombre total d'hores mensuals mínimes per treballador, que es podrà incrementar en 20 hores mensuals durant els períodes d'alt risc, i disminuir-se en 20 hores mensuals en els de baix risc.
  
Quart
  
Acordar per unanimitat que, en el cas que un treballador romanguera de baixa en el moment de produir-se'n l'avís i per això no poguera iniciar la prestació dels seus serveis, se li mantindrà l'antiguitat en les relacions de personal fix del servei (RPFS) com si haguera estat treballant des del moment en què no va poder atendre l'avís.
  
Cinqué
  
Establir per unanimitat que les mesures acordades en els quatre punts anteriors tenen com a data d'inici d'efectes l'1 d'abril de 1999.
  
Sisé
  
Sol·licitar el registre i la consegüent publicació en el Diari Oficial de la Generalitat Valenciana del present acord de desenvolupament de l'indicat acord laboral.